Document ID: 32004R0210

Uredba Komisije (ES) št. 210/2004
z dne 23. decembra 2003
o odobritvi "seznama Prodcom" industrijskih proizvodov za leto 2004 v skladu z Uredbo Sveta (EGS) št. 3924/91
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3924/91 z dne 19. decembra 1991 o uvedbi analize industrijske proizvodnje na ravni Skupnosti [1] in zlasti člena 2(6) Uredbe,
ob upoštevanju naslednjega:
(1) Uredba (EGS) št. 3924/91 zahteva od držav članic, da izvajajo analizo o industrijski proizvodnji na ravni Skupnosti.
(2) Analiza o industrijski proizvodnji mora temeljiti na seznamu proizvodov, v katerem je opisana industrijska proizvodnja, ki jo je treba spremljati.
(3) Seznam proizvodov je potreben zaradi uskladitve med statistiko proizvodnje in statistiko zunanje trgovine ter zaradi omogočanja primerjave s klasifikacijo proizvodov Skupnosti (CPA).
(4) Seznam proizvodov, ki ga zahteva Uredba (EGS) št. 3924/91 in se imenuje "seznam Prodcom", je skupen za vse države članice in je potreben zaradi primerjave podatkov držav članic.
(5) Seznam Prodcom je treba posodobiti in zaradi tega izdelati ta seznam za leto 2004.
(6) Ukrepi, predvideni v tej uredbi, so v skladu z mnenjem Odbora za statistični program, ki je ustanovljen s Sklepom Sveta 89/382/EGS, Euratom [2] -
SPREJELA NASLEDNJO UREDBO:
Člen 1
Seznam Prodcom za leto 2004 je naveden v Prilogi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba se uporablja od 1. januarja 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. decembra 2003

Labels: 7
1
15
19